PARTIZÁN bulizásra mindig kész vidám ellenálló

PARÓKA

|
PARTIZÁN bulizásra mindig kész vidám ellenálló
PARÓKA
|
bet | 3/4 | Sana | 31.12.2019 | Hajmi | 234,71 Kb. | | #7327 |
PARTIZÁN bulizásra mindig kész vidám ellenálló
PARÓKA műbundás róka
PATALÓGIA elhullott lovak lábának vizsgálatával foglalkozó orvosi szakterület
PÁLINKA a tequila helyett a kecskeméti fütyülősre átszokott közép-amerikai őslakos
PÁNCÉL egy pánsípos erdei isten célja
PÁRNAHUZAT az egyik ablakon berepülő, majd a másikon távozó párnák végtelen sora
PÁRTÁLLÁS politikai kapcsolatokon múló munkakör, pozíció
PÁRVÁLASZTÁS döntésképtelen biszex házasságra adja a fejét
PECSENYESÜTŐ elhízott vásári ételárusok által használt teniszeszköz
PEDERASZTA fiatal fiúk megrontására szakosodott jamaicai homoszexuális reagge-zenész
PEKING kínai származású angol uralkodó
PENGELLÉR élesre vasalt gallér
PEPECSEL 1. a kissé lassú Péter barátunk által előszeretettel alkalmazott megtévesztő mozdulat
2. Stoki Peti labdarúgó igen körülményesen kivitelezett kapuratörő manővere
PEREMFELTÉTEL karima-ráhelyezés
PERIODICITÁS a periodocit nevű hangszeren állandóan ismétlődő dallamot játszó zenész
PERNAHAJDER villámkár miatt a biztosítónál jogi lépésekkel fenyegetőző, kellemetlen ügyfél
PERPITVAR vita a szív két oldala között
PERSZÓDA nőnemű szikvíz
PERVERZIÓ egy jogi eset egyik szexuális vonatkozású változata
PETREZSELYEM a kínaiak által feltalált, kerti növények finom szálaiból készített szövet
PETRIZSELYEM génmanipulációval, csészében termesztett zöldségféle
PETRÓLEUM kőolajszármazék emlékére emelt masszív gránit épület
PÉNISZ görög mitológiai hős, aki nagy tetteit hímtagja segítségével vitte véghez
PIARISTA szesztilalom-ellenes egyén
PICASSO (nyelvromlás: eredetileg pincasso) piktorok ellen benyújtott incasso
PIHENŐ filigrán hölgy
PIHENTETŐ nyugodt helyen lévő terasz
PILÁTUS tinta, a római helytartó ezzel írta alá Jézus Krisztus halálos ítéletét
PILLANATRAGASZTÓ az idő folyamában előforduló kisebb-nagyobb törések kijavítására szolgáló kötőanyag, mellyel biztosítható a pillanatok kontinuitása
PILLANTÁS Vuk egyik lehetséges zsákmánya. Nézése leírhatatlan.
PINAFORE szemérmet takaró kiskötény
PIPACS piros virágnak öltözött közepes színész
PIPAGÁJ nikotintartalmú díszmadár
PIPERE demográfiai konstans: a nő/ffi várható életkor hányadosa
PIPITÉR 1. örömlányok kedvelt kuncsaft-felhajtó helye
2. az a terület, ahol esténként a csinos pipik sétálgatnak
PIRÍTÓS a fogyasztóját megszégyenítő kenyérszelet
PIRKADAT hajnalban gyűjtik az informatikusok
PISKÓTA a piski-hídi csata óta eltelt idő jelölésére a XIX. század közepén Erdélyben használt időegység
PISZTRÁNG a rendőr keze lövéskor a visszarúgó fegyver hatására megremeg
PITEKUSZ ősi emberpéldány, fogmaradványainak szénizotópos vizsgálatából megállapítható, hogy már akkor is az almáspite volt a legjobb dolog a világon
PITYPANG ritkán hallható rádiólokátor jelzés
POCAKOS kissé kövérkés hímnemű haszonállat
POÉNGYILKOS viccből ölő
POFÁTLAN arc nélküli növényekkel beültetett erdőirtás
POFÁZIK bőbeszédű ember hidegtől reszket az esőben
POFON az arculütés csattanásával azonos hangnemű
POLIMORFIZMUS kábítószer-fogyasztás társaságban
POLIP vízirendőrség által alkalmazott, speciális feladatokra kiképzett nyomkereső lábasfejű
POLIPROPILÉN lábasfejű állat sóspálcikából facsart folyadékon
PONTIFIKÁL katolikus egyházfő, mise keretében, nagy hangon éppen a többi nagy egyházat és az egyéb vallási mozgalmakat alázza
PORKOLÁB sertéscsülök angolosan
PORNO minden rendes családban takarítás után ez következik
POROLTÓ kiszáradt állóvíz medre
PORONTY mosdatnivaló halivadék
POROSZKA germán gyermek
POROSZLÓ különlegesen erős, katonás, fegyelmezett négylábú
PORTÁS a rókákat megtévesztő, vadliba/kacsa alakú homokbucka
PORTFÓLIA cégek anyagi vagyonát növelő átlátszó műanyag
POTENCIÁL véreskezű kambodzsai vezér férfierővel ruházza fel katonáit
PRAGMATIZMUS az újkori magyar nyelvújítás igen gyakorlatias ága. Jellemzője, hogy a sokféle változat helyett szóvégi toldalékként mindig a ‘p’ hangot használja
PROTÉZIS elmélet mellett állást foglaló
PUBI fiatalkorú kocsmatöltelék
PUCCPARÁDÉ látványos ünnepség a pöszék hatalomátvétele után
PUFFAN Pál Utcai Fiúk (PUF) rajongó
PUHATOL Viagra nélkül közösül
PUKKANCS pokróc természetű újságárus
PULITZER DÍJ a neves magyar pásztorkutyát tenyésztők versenyén elérhető legmagasabb elismerés
PUNCSER ízletes pudingot rosszul elkészítő
R
RABLÓ börtönben ülő, rossz életű négylábú
RABLÓBANDA karámban sínylődő, megbéklyózott lovak csoportja
RABLÓ PANDÚR korrupt rendőr
RABOMOBIL fegyencek számára rendszeresített kezdetleges mobiltelefon
RADIÁTOR az ókori Rómában előszeretettel foglalkoztatott harcos, aki forró testfelületével halálos égési sebeket okozott ellenfelének
RADIOLÓGUS rádióban gyakran szereplő biológus
RADÍR sugárfertőzöttek sérüléseit enyhítő gyógyhatású készítmény
RAGASZTÓ nagy viszkozitású, nyúlós folyadékkal telített állóvíz
RANDALÍROZIK stilisztikai szempontból értékelhetetlen, sőt, kifejezetten csúf, énekelhető lírai költeményt fogalmaz
RAPIDSAKK ütemes zenére játszott, gyors táblás játék Bronx-ban
RAPORT speciális tengeri kikötő, ahova a csempészeket irányítják törvényellenes tevékenységük miatti felelősségre vonás céljából
RÁCSELLENÁLLÁS szökni szándékozó börtöntöltelék által leküzdendő akadály
RÁCSOZOTT VITORLAPÓK (Linyphia triangularis) zendülésért lecsukott matróz
RÁGCSÁLÓ a tehén és a ló géntechnikai módszerrel megalkotott keveréke, kérődző tulajdonsága, valamint igénytelensége miatt hosszabb utakra is igénybe vehető
RÁKÁSZ visszanyert ütőlap
RÁKFENE ide küldik el egymást a dühös rákok
RÁKOSFALVA nagyfeszültségű vezeték, atomreaktor és veszélyeshulladék-lerakó közvetlen szomszédságában létesült település
RÁRÓ belevés
RÁZENDÍT monoton énekléssel kísért buddhista meditációba kezd
REBARBARA Barbara néni visszajött (pitét sütni)
REDUKÁL illik visszaadni!
REJTVÉNY titkos recept
REKESZIZOM 1. a sörhas fontos alkotórésze
2. sörösládák cipeléséhez nélkülözhetetlen szerv
REKETTYE halkan suttogó bokor
REKORD kikopott bársonynadrág eredeti állapotának helyreállítása
REKURZÍV önmagát ismétlő egyenlettel leírt geometriai görbület
RENDSZERGAZDA köztársasági elnök
RENEGÁT lázadó árvízvédelmi töltés
REPUTÁCIÓ amputált végtag visszavarrása
REPÜLŐ SZŐNYEG ezt terítik a légitársaságok fontos vendégei elé, és ezen állva kínálják őket repülősóval és kenyérrel
RETIKÜL hűsítő hatású női kistáska német piacra szánt változata (retikühl)
RETORTA kontrasütemény (a közkedvelt édességgel ellentétes tulajdonságokat felvonultató cukrásztermék)
RETORZIÓ eltorzult test eredeti állapotának visszaállítása
REVERENDA papok nyári, többnyire a verandán viselt otthoni öltözete
REVÍZIÓ többször előforduló látomás
REZESBANDA nagyfeszültségű villamos vezetékek eltulajdonítására specializálódott csoport
REZES UGRÓPÓK (Heliophanus cupreus) zsebtolvaj a zsúfolt villamoson
RÉMÜL horrorfilmet a székhez szögezve néz végig
RIBILLIÓ a nagy inflációs felforduláskor bevezetett új címlet értéke
RIGOLYA rosszkedvű madár
RIKOLT a vadnyugaton elvetélt ötletként bevezetett, tiszavirág életű találmány: az oldalfegyver hangos kiáltással ijesztette el az ellenfelet
RIMASZOMBAT könyörgésekkel töltött hétvége első napja
RIPACS észak amerikai indián törzs, melynek tagjai rendszerint érthetetlen okból hülyén viselkednek
RIPOSZT visszalövő őrszem
RITUÁLÉ speciális ünnepségek, szertartások alkalmával fogyasztott, bódító hatású erjesztett ital
RIZSLISZT ebből sütik a rizst
ROBBANÓMOTOR a magyarországi maffia által előszeretettel alkalmazott megfélemlítő eszköz, melyet a megfelelő helyen (pl. vendéglátó-ipari üzemegységek előtt parkoló autókba helyezve) hoznak működésbe
ROBINZONÁD elhagyott tengeri szigeten magányos hajótörött által kitenyésztett vízinövény
ROBOSZTUS nagyon kövér emberekre méretezett óriási zuhanyozófülke
ROKONLÁTUGATÁS a házőrző kutya figyelmeztető hangjelzése családtagok megjelenésekor
ROLLÓ ablak elé függesztett, feltekerhető ló-festmény
ROMANTIKA Antal, az elismert régész kiskorában
ROMBUSZ hasznavehetetlen tömegközlekedési eszköz
ROMLETT záptojásból készített tejes rántottaféleség
ROMKERT csak olvasható memóriát termő, bokrokkal benőtt terület
ROPI csűrdöngölőcske
ROSSEB csúnya kutya romául
ROSSZINDULAT előre kitervelt elmozdulás helytelen irányba
ROVAR brit autógyártó cég afrikai leányvállalata
RÓKA a görög ábécé legkisebb betűje
RÖGTÖNZÉS azonnali hatályú földfoglaló tevékenység
RUHAKÖLTEMÉNY igen csicsás öltözék megvásárlására kiutalt és felhasznált összeg
S
SÁPKÓR valakit megillető részesedés mindenáron való beszedésére irányuló beteges hajlam (APEH-végrehajtók is szenvednek tőle)
SÁTORTÁBOR cukrászok és szesztermelők nagyobb csapata a kempingben
SEBAJ harctéri sérülés semmibe vétele
SEBES-KÖRÖS Erdélyben eredő folyó, mely a ‘48-as szabadságharc után tele volt sérült emberi testrészekkel
SEBESÜLT 1. égési sérülést szenvedett
2. a testi károsodást szenvedett harcos az előbb még a széken tartózkodott
SEREGÉLY munkanélküli énekesmadaraknak alanyi jogon járó állami juttatás
SEREGHAJTÓ nagy létszámú, gyenge képességű versenyzőkből álló csoport számára a romlott vacsora elfogyasztása után felírt gyógyszer
SERTEPERTE nagy mennyiségű folyékony kenyér fogyasztásától letaglózott és most csak botorkáló kocsmavendég
SERVICE a serfőzde vezetőjének helyettese, az ő tiszte felszolgálni a kóstolót
SIKOLT beszari tűzoltó fejhangon rikoltozva küzd a tűz ellen
SIKOMLÓS a néhai államvédő humorista (János) szaftos szerelmi történeteinek jelzője
SINOLÓGIA vasútpályákkal foglalkozó tudományág
SINTÉR pályaudvar
SÍRÁSÓ nagyon szomorú temetői alkalmazott, aki foglalkozási ártalomtól szenved, és gyakran elpityeredik
SÍKOS lecsúszós téli sportot űző páros ujjú patás háziállat
SKATULYA Madness-rajongó örökzöld
SODRÓFA veszélyes, kikerülendő folyami uszadék
SONKATEKERCS a hidegtál nevű bonyolult hentestechnikai berendezés egyik, nyálelválasztást indukáló alkotóeleme
SOROZATGYÁRTÁS mexikói filmgyárban folyó nagyüzemi tevékenység
SORVAD pártvezetők elé vadászatkor felállított vadak. Ha egy főelvtársnak sikerült leterítenie egyet, a slepp nagy hangon gratulált hozzá
SORVÉG a nagy többségtől erősen lemaradó, rossz gazdasági helyzetben levő skandináv
SOVÉNY karcsúsító gyógyszer orvosi kiutalása
SÓDÉR kavicsokon hajnalban lecsapódó pára
SÓGUN NaCl-ból készült kézifegyver, a középkori Japán teljhatalmú urai ezzel szerelték fel szamurájaikat
SÓHAJ frizura, tengeri fürdőzés után
SÓHER rendkívül olcsó, kavicsmentes beton-alapanyag
SÓSZÓRÓ kereskedelmi tévécsatorna
SÖRNYITÓ ősi, kb. 0,5 literes állóvíz, lepárlásával korsóhoz lehet jutni
SÖTÉTSZŐKE világos hajú, irtózatosan egyszerű leányzó
SPANYOLFAL éhes madridi mohón táplálkozik
SPEKULÁCIÓ pénzügyi manőver a szalonnakereskedelemben
SPONTÁN ÉGÉS nyámnyila fickók kedvenc társaságbeli tevékenysége, amikor a puszta jelenlétük is nevetség tárgyává teszi őket
STATISZTIKAI SZÓRÁS a téli környezetvédelem új módja, melynek lényege, hogy csak egy jól megközelíthető helyre borítanak nagyobb mennyiségű sót, ám az átlagos sózási érték így is megfelelő lehet
STÍLUS a Parnasszosz hegységben eredő folyó
STÍRIAI METÉLT Grazban élő, a keleti hagyományaihoz ragaszkodó ember
SUBLER sublótok gyártásánál használt asztalos-célszerszám
SUGÁRZÓ TEKINTET csernobili szerelmespárok egymásra vetett pillantása
SUMÁK hamisított tésztaízesítő
SÚLYFÜRDŐ konyhai mérleg súlyaival teli medencében úszva eltöltött idő
SÜLLŐ zsírban piruló hal tüzet nyit
SÜLYSÁP vízi mentők kikövetelte sarc a balatoni argóban
SZ
SZABADSÁGFOK az elnyomó politikai rendszerek fizikai jellemzője, mértékegysége: feljelentés/nap
SZAGKAMARA bűzös borzok szakmai érdekvédelmi képviselete
SZAKASZOS TIZEDES TÖRT kisebb katonai egység sorállományú parancsnoka leejtett egy vázát
SZAKÁCS 1. speciális területen dolgozó famunkás
2. konyhatetőre specializálódott iparos
SZALÁMITAKTIKA gonosz hentesek fondorlata: az ellenzék tagjainak mindig a szalámivég jut
SZALICIN orosz politikus mumifikálására szolgáló anyag
SZALMONELLA gyilkos hajlamú tehetségtelen szakácsnő
SZALONNA főúri rezidenciák fogadószobájában felszolgált magas zsírtartalmú húskészítmény
SZAPORA az 1972-es téli olimpia óta rohamosan növekvő népességű japán város
SZAPPANOPERA Figaro, a jó kedélyű borbély televíziós sorozatban elmesélt zenés története
SZARACÉN 1. beszédhibás kazánfűtő a tüzelőanyag minőségét kifogásolja
2. egy zenei hangot rendszeresen hamisan játszó, alternatív bőrszínű muzsikus
SZARKAZMUS gunyoros tolvajok tömegmozgalma
SZARKOFÁG a piac-felügyeleti szervek ebbe zárják a rendkívül pocsékul dolgozó árusokat
SZARKOFÁK alacsony tetszési indexű piaci elárusítónők koporsója
SZARUHÁRTYA szemtelenül gyenge minőségű, igen vékony, U-alakú réteg
SZARVAS gyenge minőségű fém, melyet egy alföldi (viharsarki) városban tenyésző patásból bányásznak
SZARVASBOGÁR 1. működésképtelen Volkswagen fölött elszállt az idő (vasfoga)
2. bogaras öregúr, akiknek fiatal, csinos és unatkozó felesége van
3. (argó) rossz minőségű, fémből készült játékbogár
SZARVASVIPERA egy valószínűtlen frigyből nemesített gerinctelen emlős, amely agancsának egyetlen döfésével halálos mérget juttat ellenfele szervezetébe
SZATELÍT edényt parabolaantennákkal megtölt
SZÁRAZTÉSZTA lepukkant cukrászdában kínált háromnapos sütemény
SZÁRNYALÁS bizonyos növényi részek nyalogatása a repülési képesség fenntartása, illetve fejlesztése érdekében
SZÁZALÉK a tó teljes felületére vonatkozóan megadott méretű nyílás a jégen
SZÁZALÉKLÁB az alsó végtag elvesztésével bekövetkező rokkantság mértéke
SZELLEMI TEVÉKENYSÉG meghalt ősök gyakori kísértése régi kastélyokban
SZELVÉNY recept kenyérvágásra
SZEMBESÜLÉS halak pozíciója sütés közben a serpenyőben
SZEMELVÉNY orvos által felírt, látószerv eltulajdonítására való recept
SZEMÉLYISÉGZAVAR ősszel jelentkező negatív pszichés jelenség, amikor is a beteg folyton a lehullott falevelek alá kíván bújni
SZEMFEDŐ halott szakácsok látószervének eltakarására szolgáló eszköz
SZEMFELSZEDŐ tyúk
SZEMFESTÉK különböző bogyós növények terméséből készített kozmetikai szépítőszer
SZEMFÜLES Picasso női modellje
SZEMIKONDUKTOR részállású karmester
SZEMMEL TART tekintetével végigköveti a női fehérnemű felsőtestre simuló részének vonalát
SZEM ÖLDÖK igen jellegzetes és erős arcszőrzettel rendelkező, vérengző angol kalóz
SZEMÖLDÖKCERUZA a látószerv szadista módon történő kiszúrására alkalmas írószer
SZEMREHÁNYÁS a rosszullétnek az a formája, amikor az ember mást okol az állapotáért
SZEMREVÉTEL kontaktlencse-beszerzés
SZEMREVÉTELEZ búzát nem kilóra vesz, hanem darabra
SZEMÜVEG az üvegszem-gyártás alapanyaga
SZERBÁTÜLTETÉS etnikai tisztogatás à la Koszovó
SZERELEM 1. saját kezűleg megjavítom
2. M. szerel
3. szar elem (elírva)
SZERENGETI barátságos emberi érzéseit kelet-afrikai nemzeti parkban juttatja kifejezésre
SZERETETE ismétlő gépfegyver érzelmi kötődése
SZERVEZETT BŰNÖZÉS emberi testrészek kereskedelmével foglalkozó bűnügyi kategória
SZERVIZ autószerelő műhelyekben ezzel mossák le az autókat
SZERVOMOTOR transzplantációban alkalmazott, a belső szerveket kiváltó mechanikus szerkezet
SZEXUÁLIS FELVILÁGOSÍTÁS fekete bőrű pornósztár pigmentszámának csökkentése
SZÉDÜLÉS igen magasra helyezett, oldalirányban periodikusan kilengő ülőalkalmatosság
SZÉLCSATORNA nagyvárosok alatt húzódó, kizárólag a fingást elvezető közműrendszer
SZÉLESSÉGI FOK a kövérség mértékegysége
SZÉNKEFE 1. a bányában ezzel pucolják a szenet
2. fekete hajú lányok frizuraboronáló eszköze
SZÉRUM trópusi betegség megelőzésére sorozatban befecskendezett égetett szesz
SZIKRÉNY szénsavval impregnált, fából készült bútor
SZILFÉZS kemény szárú fák énekgyakorlata
SZIMULÁTOR nagy zabálásnak, terülj asztalkámnak álcázott diétás vacsora
SZIMULTÁN 1. egyidejűleg több funkciót is betöltő török felsővezető
2. talán szimul
SZINGAPUR maláj tisztítószer-márka
SZINTÉZIS 1. a szivárvány elmélete
2. különböző színekben pompázó, eltérő magasságú emeletekre vonatkozó feltételezés
SZINUSZTÉTEL matematikusoknak szánt zenemű egyik hosszabb, hullámzó dinamikájú részlete
SZIRÉNA visító hangot adó perszonália
SZÍVÁS halak szaporodási időszakban végzett intenzív levegőnyelő tevékenysége
SZLOVÉN igen idős szláv ember
SZNOB úrhatnám sportolók olimpiai szervezete
SZOBAFESTŐ perverz képzőművész, az általa alkotott képeken csak szobákat lehet látni
SZOMOKKÁS lefelé hajló szájú kávéskanál
SZÓDAVÁZ szénsavas vizet alakjában megtartó építmény
SZÓFOSAS a csőrét befogni képtelen ragadozó madár
SZÓFUKAR a kimondott szavak mennyiségével csínján bánó felső végtag
SZÓMAGYARÁZATOK a szavak szintjén magyarnak mutatkozó vizes iratok
SZÓSZÓLÓ a különféle gyümölcsmártások érdekében a nyilvánosság előtt kiálló ember
SZÖKEVÉNY 1. receptet szorongató világos hajszínű rab menekülés közben
2. illegális börtönelhagyás receptje
SZÖRNYETHAL hirtelen halálra hajlamos rémséges tavi lény
SZÖRNYŰ angol nemesi légylárva
SZŐRSZÁLHASOGATÓ a fájdalom egyik különösen kellemetlen formája, amelyen csak az epilálás segít
SZTRAPACSKA nem túl komoly megterhelés (tkp. pici terhelészke)
SZUPERPOZÍCIÓ a pár mindkét tagja által legjobban kedvelt szeretkezési helyzet
SZUVERÉN szabad akaratú független északi szarvasfajta
SZÜLETIK viselkedési kódex létrehozásán fáradozik
T
TABULATÚRA kirándulás egy erotikus tartalmú zenei mű írásos anyagai közt
TAHÓ igen idegesítő, randa hóesés
TAJTÉK a társadalombiztosítás hatására megjelenő nagymennyiségű izzadtság
TAJTÉKPIPA ideges embereknek javallott gyógyhatású füstölőszerszám
TAKTIKA a visszafelé járó órák által alkalmazott stratégiai lépés
TALÁN 1. tapintatos diplomata tagadó válasza
2. tapasztalt nő igenlő válasza
TALIZMÁK szemcsés termésű, enyhén ópiumtartalmú növényt rejtő kis zacskó
TALIZMÁN erőkifejtő szerven lévő kicsi kabala
TALPALÁVALÓ lúdtalpbetét
TAMA GOCSI ütőhangszereket gyártó cég elektronikus játéka
TANERŐ testnevelő-oktató
TANKCSAPDA amikor a benzinkutas átvág
TANTUSZ terroristaképzőben oktatási célra felhasznált túsz
TAPADÓ ragasztó hatású “C”-hangjegy
TAPASZTAL fontos élmények megszerzésére alkalmas bútordarab
TAPÉTA görög betűkkel teleírt falborító papírréteg
TAPINTAT óvatosan fogalmazó hajórész
TAPLÓ meglehetősen ostoba, agresszív és buta négylábú
TAPOSTOL mindenre folyton rálépő, elhivatott vallásos ember
TARAJOS GŐTE korai punk irányzatot követő német költőóriás
TARHÁL kopasz ember alszik
TARHÁLÓ újoncok hálóterme a hadseregben
TARHONYA koldusnak is lusta
TARIFA 1. Tar községből vásárolt téli tüzelő
2. természeti csapás sújtotta teherautó biztosítási díja
TARISZNYARÁK vándorló szegénylegények oldaltáskáját megtámadó halálos kór
TARKABARKA ősi nomád nép fiatal, kopasz tagja
TARNÁDÓ teljesen kopasz felületű heves légköri képződmény
TARTÁR újonc katonáknak elővigyázatosságból lőszer nélkül kiadott fegyvertartozék
TARTÓ kopasz emberekkel teli állóvíz
TAVALY lejárt szavatosságú (ráadásul helyesírási hibával feliratozott) tejtermék
TÁMADÁS nagyon ittas emberek részére nyújtott nekidőlési lehetőség
TÁMADÓ agresszív C-hang
TÁMASZTÓSZÖVET erősen szennyezett, a falnak döntve magától megálló farmernadrág anyaga
|
| |